კეიტ შოპენი
კეიტ შოპენი (დ. 8 თებერვალი, 1850 — გ. 22 აგვისტო, 1904) (ინგლ. Kate Chopin) — ლუიზიანაში დამკვიდრებული მოთხრობებისა და რომანების ამერიკელი ავტორი. იგი ამჟამად ზოგიერთი მკვლევრის აზრით იყო სამხრეთული ან კათოლიკური ფონის XX საუკუნის ამერიკელი ფემინისტი ავტორების, მაგალითად, ზელდა ფიცჯერალდის წინამორბედი არის ერთ-ერთი ყველაზე აღიარებული და ფართოდ ცნობილი მწერალი ლუიზიანადან. დედით ფრანგი და მამით ირლანდიელი, შოპენი დაიბადა მისურის ქალაქ სენტ-ლუისში. იგი დაქორწინდა და მეუღლესთან გადავიდა ნიუ ორლეანში. ისინი მოგვიანებით ცხოვრობდნენ ლუიზიანას ქალაქ კლაუტერვილში. 1892 წლიდან 1895 წლამდე შოპენი წერდა მოთხრობებს, როგორც ბავშვებისთვის, ასევე მოზრდილთათვის, რომლებიც ქვეყნდებოდა ისეთ ეროვნულ ჟურნალებში, როგორიცაა Atlantic Monthly, Vogue, The Century Magazine და The Youth's Companion. მისმა მოთხრობებმა გამოიწვია კრიტიკოსების აღშფოთება მისი მიდგომების გამო. ზოგიერთმა კრიტიკოსმა კეიტის შემოქმედება ამორალურად მიიჩნია.